armvectores/hy_wikipedia_2023 huggingface dataset:
Բաշշար ալ-Ասադ

Բաշշար Հաֆեզի ալ-Ասադ (արաբ․՝ بشار حافظ الأسد‎‎, սեպտեմբերի 11, 1965(1965-09-11)[…], Դամասկոս, Սիրիա), սիրիացի քաղաքական և պետական գործիչ, Սիրիայի նախագահ 2000 թվականից, Բաաս կուսակցության սիրիական ճյուղի նախագահ։


== Կենսագրություն ==


=== Երիտասարդական տարիներ ===
Բաշշար ալ-Ասադը ծնվել է 1965 թվականի սեպտեմբերի 11-ին Դամասկոսում՝ երկրի ռազմաօդային ուժերի հրամանատար, բրիգադի գեներալ Հաֆեզ ալ-Ասադի ընտանիքում, որը պատկանում է մուսուլման փոքրամասնություն համարվող ալավիներին։ Երբ Բաշշարը 5 տարեկան էր, նրա հայրը դարձավ Սիրիայի նախագահ, իսկ ավելի ուշ սկսեց գլխավորել Բաաս կուսակցությունը։

Նախնական կրթությունը Բաշշար ալ-Ասադը ստացել է Դամասկոսում գտնվող արաբա-ֆրանսիական «Հուրիա» քոլեջում։ 1982 թվականին նա ավարտել է ուսումը և ստացել բակալավրի կոչում։ 1988 թվականին կարմիր դիպլոմով ավարտել է Դամասկոսի համալսարանի բժշկական ֆակուլտետի ակնաբուժական բաժինը, ինչից հետո աշխատել է Տիշրին զինվորական հոսպիտալում։
1991 թվականին (այլ տվյալներով՝ 1992-ին) նա մեկնել է Մեծ Բրիտանիա՝ պրակտիկան անցկացնելով «Western Eye Hospital» ակնաբուժական կենտրոնում։ Արտասահմանում Ասադը իր անվան փոխարեն օգատագործել է կեղծանուն, որպեսզի ոչ ոք չիմանա, որ իր հայրը Սիրիայի նախագահն է։
Սկզբնական շրջանում Հաֆեզ ալ-Ասադը նախատեսում էր նախագահի պաշտոնում նշանակել իր որդի Բասիլին, բայց վերջինս 1994 թվականին ավտովթարի հետևանքով զոհվում է։ Դժբախտությունը տեղի ունեցավ, երբ Բաշշարը գտնվում էր Լոնդոնում։ Եղբոր մահից հետո նա վերադառնում է Սիրիա և ընդունվում Հոմս քաղաքում գտնվող զինվորական ակադեմիա։ 1995 թվականին կապիտանի կոչումով արդեն գլխավորում էր տանկային գումարտակ, այնուհետև Հանրապետական գվարդիան։ 1999 թվականի հունվարին նրան շնորհվում է գնդապետ զինվորական կոչում։


=== Քաղաքական գործունեություն ===
2000 թվականի հունիսի 10-ին Սիրիայի նախագահ Հաֆեզ ալ-Ասադը սրտի անբավարարությունից մահանում է։ Հաջորդ օրը նախագահի պաշտոնակատար երկրի առաջին փոխնախագահը Բաշշար ալ-Ասադին շնորհում է գեներալ-լեյտենանտի զինվորական կոչում և նշանակում բանակի գերագույն հրամանատար։ Հունիսի 20-ին իշխող կուսակցության նիստում Բաշշար ալ-Ասադը ընտրվում է կուսակցության գլխավոր քարտուղար և նրա թեկնածությունը առաջադրվում է նախագահական ընտրություններում։ Հուլիսի 10-ին երկրում անցկացվում են ընտրություններ, որոնց արդյունքում Սիրիայի նախագահ է ընտրվում Բաշշարը՝ հավաքելով ձայների 97,29 % տոկոսը։ 2007 թվականի մայիսի 27-ին Բաշշար ալ-Ասադը վերընտրվում է Սիրիայի նախագահի պաշտոնին։


== Ծանոթագրություններ ==
Մակեևկա (գյուղ, Բելոպոլիեի շրջան)

Անվան այլ կիրառումների համար տե՛ս՝ ՄակեևկաՄակեևկա (ուկրաիներեն՝ Макіївка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Մակեևկա գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 491


== Դեպքեր ==


== Ծնունդներ ==


== Մահեր ==
Բիլբաոյի Գուգենհայմ թանգարան

Բիլբաոյի Գուգենհայմ թանգարան, ժամանակակից և մերօրյա արվեստի թանգարան, որի նախագծի հեղինակը կանադաամերիկացի ճարտարապետ Ֆրանկ Գեհրին է։ Այն գտնվում է Իսպանիայի Բասկերի երկրի (ինքնավար համայնք) Բիլբաո քաղաք-վարչական շրջանում։ Թանգարանի պաշտոնական բացումը եղել է 1997 թվականի հոկտեմբերի 18-ին Իսպանիայի նախկին թագավոր Ժուան Կորլոսի 1-ինի կողմից։
Կառուցված լինելով Ներվիոն գետի երկայնքով, որը հոսում է Բիլաբաո քաղաքի միջով դեպի Կանտաբրյան ծով՝ թանգարանը Սողոմոն Ռ. Գուգենհայմ հիմնադրամի թանգարաններից մեկն է, որն առանձնանում է իր ՝ իսպանացի և այլ երկրների արվեստագործների մշտական և ժամանակավոր ցուցադրության նմուշներով։
Այն Իսպանիայի և աշխարհի ամենամեծ թանգարաններից մեկն է համարվում։ Լինելով ժամանակակից ճարտարապետության ամենահիասքանչ աշխատանքներից մեկը՝ թանգարանի շենքը համարվել է, որպես «նշանակալից պահ ճարտարապետական մշակույթում», քանի որ այն ներկայացնում է «այն հազվագյուտ պահերից մեկը, երբ քննադատները, ակադեմիկոսներն ու ընդհանուր հասարակությունը ամբողջապես միավորվում է մի բանի շուրջ»։ 2010 թվականի ճարտարապետության մասնագետների շրջանում անցկացված Աշխարհի Ճարտարապետության հարցման ժամանակ այս թանգարանը ամենաշատն է հիշատակվել, որպես ամենակարևոր աշխատանքներից մեկը, որոնք իրենց ավարտին են հասցվել սկսած 1980 թվականից։


== Պատմություն ==

1991 թվականին Բասկերի երկրի կառավարությունն առաջարկեց Սողոմոն Գուգենհայմ հիմնադրամին, որ Գուհենհայմ թանգարանը կառուցվեր Բիլբաոյի խարխուլ նավահանգստային տարածքում, որը մի ժամանակ քաղաքի եկամտի գլխավոր աղբյուրներից է եղել։
Բասկերի երկրի կառավարությունը համաձայնեց վճարել 100 միլիոն դոլար կառուցման համար, ստեղծել 50 միլիոն դոլարի ձեռքբերման ֆոնդ, վճարել 20 միլիոն դոլար մեկանգամյա վճար Գուգենհայմին և հովանավորել թանգարանի 12 միլիոնանոց տարեկան բյուջեն։ Փոխարենը հիմնադրամը համաձայնեց իր ղեկավարության տակ վերցնել թանգարանը, ցուցադրել իր մշտական հավաքածուն Բիլբաոյի թանգարանում և կազմակերպել ժամանակավոր ցուցադրություններ։
Թանգարանը կառուցվել է Ֆեռովիալ ընկերության կողմից 89 միլիոն դոլարով։ Բիլբաոյի մոտ 5000 բնակիչներ այցելեցին թանգարանի նախաբացմանը, որը թանգարանի դրսում կազմակերպաված ցուցադրություն էր, պաշտոնական բացման օրվան նախորդող գիշերը, և որի ընթացքում եղան բացօթյա լուսային ցուցադրություն և համերգ։ 1997 թվականի հոկտեմբերի 18-ին թանգարանը բացվեց Իսպանիայի Խուան Կառլոս 1-ինի կողմից։


== Շինություն ==

Սողոմոն Ռ․ Գուգենհեյմ հիմնադրամն ընտրեց Ֆրանկ Գահրիին, որպես ճարտարապետ, իսկ թանգարանի տնօրեն՝ Թոմաս Քրենսին, խրախուսեց նրան ինչ-որ համարձակ և նորարարական բան նախագծել։ Արտաքին կորությունները նախատեսված էին, որ անկանոն տեսք ունենաին։
Ճարտարապետն այն կարծիքին էր, որ կորությունների անկանոնությունները նախատեսված են լույսը որսալու համար։ Ինտերիերը նախագծված է մեծ, լուսավոր նախագավիթի շուրջ, որտեղից բացվում են Բիլբաոյի գետաբերանի տեսարանները և Բասկերի երկրին շրջապատող լեռները։
Նախագավիթը, որը Գեհրին անվանել է «Ծաղիկը», իր տեսքի համար ծառայում է որպես թանգարանի կազմակերպչական կենտրոն։


== Ծանոթագրություններ ==
Լիտվան Եվրատեսիլ երգի մրցույթում

Լիտվան Եվրատեսիլ երգի մրցույթին առաջին անգամ մասնակցել է 1994 թվականին։ Մինչ այժմ Լիտվայի լավագույն արդյունքը մրցույթում 6-րդ հորիզոնականն է՝ որը զբաղեցրել է 2006 թվականի մրցույթում։
1994 և 2005 թվականներին երկիրը մրցույթում զբաղեցրել է վերջին հորիզոնականը։


== Մասնակիցներ ==


== Հղումներ ==
Լիտվայի էջը Eurovision.tv կայքում
Օսկար Ռոբերտսոն

Օսկար Փալմեր Ռոբերտսոն (անգլ.՝ Oscar Palmer Robertson, նոյեմբերի 24, 1938(1938-11-24), Charlotte, Թենեսի, ԱՄՆ), ամերիկացի պրոֆեսիոնալ բասկետբոլիստ, որը խաղացել է խաղարկողի և հարձակվող պաշտպանի դիրքերում։  Հանդես է եկել բասկետբոլի ազգային ասոցիացիայի «Սակրամենտո Քինգս» և «Միլուոքի Բաքս» ակումբներում և ԱՄՆ-ի ազգային հավաքականում։ 1960 թվականին ընտրվել է NBA Դրաֆթի ժամանակ։ 1971 թվականին Օսկարը «Միլուքոի Բաքս» ակումբի կազմում դարձլ է NBA չեմպիոն։
Օսկար Ռոբերտսոնը լավ արդյունք է ցուցաբերել դպրոցական տարիների և օգնել է Քրիսփաս Էթաքս ավագ դպրոցի հավաքականին երկու անգամ դառնալ ԱՄՆ Ինդիանա նահանգի չեմպիոն։ Դպրոցը ավարտելուց հետո, Օսկար Ռոբերտսոնը ընդունվել է Ցինցինատայի համալսարան, որի կազմում երեք անգամ ճանաչվել է ուսանողների մեջ ԱՄՆ ամենալավ բասկետբոլիստ։ ԱՄՆ բասկետբոլային լրագրողների ասոցիացիայի կողից երկու անգամ ճանաչվել է տարվա բասկետբոլիստ։ Այդ մրցանակը 1998 թվականից կրում է «Օսկար Ռոբերտսոնի մրցանակ» անվանում։ Օսկարը ուսման հետ համատեղ հանդես է եկել նաև ԱՄՆ բասկետբոլի ազգային հավաքականի կազմում։ 1960 թվականին ԱՄՆ հավաքականի կազմում դարձել է օլիմպական չեմպիոն, իսկ 1959 թվականին Համաամերիկյան խաղերի չեմպիոն։
Ռոբերտսոնը համարվում է NBA-ի պատմության ամենաունիվերսալ բասկետբոլիստներից մեկը։ Նրան է պատկանում առաջնության մեջ ամենաշատ թրիփլ-դաբլների ռեկորդը (181): Առաջնության ամբողջ պատմության ընթացքում ընդամենը չորս մարզիկ է կարողացել  հաղթահարել 100 թրիփլ-դաբլների շեմը։ Օսկարը նաև NBA-ի պատմության այն երկու բասկետբոլիստներից է, որոնք թրիփլ-դաբլ են կատարել միջինում մեկ խաղի ընթացքում՝ մրցաշրջանի ընթացքում (Ռասսել Վեսթբրուք)։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
http://www.thebigo.com/ Օսկար Ռոբերտսոն. պաշտոնական կայք
NBA bio
Basketball Hall of Fame bio
Indiana Basketball Hall of Fame profile
Ղևոնդ Մաթևոսյան

Ղևոնդ Մելիքի Մաթևոսյան (1920, Հովտաշեն, Հայաստան - 1986), հայ մանկավարժ։ Հայկական ԽՍՀ վաստակավոր մանկավարժ (1972): Հայրենական մեծ պատերազմի մասնակից։


== Կենսագրություն ==
Ղևոնդ Մաթևոսյանը ծնվել է 1920 թվականին, Արթիկի շրջանի Հովտաշեն գյուղում։ Ավարտել է Արթիկի շրջանի Փանիկ գյուղի միջնակարգ դպրոցը, զորակոչվել է զինվորական պարտադիր ծառայության։ 1939 թվականին ընդունվել է հրետանային ուսումնարանը, ստացել լեյտենանտի կոչում։
Մեծ հայրենականին մասնակցել է հունիսի 22-ից, Հարավ-Արևմտյան ռազմաճակատում։ Այնուհետև կռվել է Կիևի, Խարկովի, Կուրսկի պաշտպանության համար։ 1943 թվականին մասնակցել է կարմիր բանակի հարձակողական գործողություններին Հյուսիսային Կովկասում, Թամանյան թերակղզում, Կերչի, Ղրիմի ազատագրմանը։ Մաթևոսյանը մասնակցել է Լեհաստանի ազատագրման ահեղ կռիվներին։ 1945 թվականի ապրիլի վերջին ծանր վիրավորվել է և ապաքինվելուց հետո զորացրվել է բանակից։ Մաթևոսյանը պարգևատրվել է Հայրենական պատերազմի երկրորդ աստիճանի, Կարմիր աստղի երկու շքանշաններով և «Խիզախության համար», «Մարտական ծառայությունների համար» և այլ մեդալներով։
1949 թվականին ավարտել է Երևանի Խ. Աբովյանի անվան մանկավարժական ինստիտուտի բանասիրական ֆակուլտետը, աշխատանքի անցել Աբովյանի շրջանում։ Ղեկավարել է Քյանքյանի, Նոր Հաճնի, Աբովյան քաղաքի միջնակարգ դպրոցների մանկավարժական կոլեկտիվները։ 1970 թվականին եղել է Աբովյանի  քաղաքային խորհրդի գործկոմի ժողովրդական կրթության բաժնի վարիչ։ 1972 թվականին նրան շնորհվել է հանրակետության վաստակավոր ուսուցչի կոչում։ Պարգևատրվել է «Աշխատանքային գերազանվության  համար» մեդալով։


== Մահ ==
Ղևոնդ Մաթևոսյանը մահացել է 1986 թվականին։ Թաղված է Աբովյանի Էլար գերեզմանատանը։


== Պարգևներ ==
ՀԽՍՀ վաստակավոր մանկավարժ (1972)
Հայրենական պատերազմի 2-րդ աստիճանի շքանշան
Կարմիր աստղի կրկնակի շքանշան
«Խիզախության համար» մեդալ
«Մարտական ծառայությունների համար» մեդալ
«Աշխատանքային գերազանվության  համար» մեդալ


== Ծանոթագրություններ ==
Բադագոնի

Բադագոնի գինու ընկերություն (վրաց.՝ ბადაგონი), ավելի վաղ հայտնի է եղել գինեգործության ասպետ անվամբ։ Ընկերությունը հիմնադրվել է Ախմետա շրջանի Զեմո Գոդաշենի Կախեթիան գյուղում 2002 թվականին։ Ներկայումս նրան է պատկանում ավելի քան 300 հեկտար խաղողի այգիներ՝ ընտրված Ղվարել, Մուկուզանի, Ախաշենի, Ակուրա և Օջալեշի շրջանների տեղական սորտերից։ Իր արտադրանքը ներառում է այնպիսի բրենդներ, ինչպիսիք են՝ Ծինանդալ, Մուկուզանի, Գուրջաանի, Սապերավի, Աղաշենի և այլն։ Բացի այդ ընկերությունը պատրաստում է հատուկ գինի՝ Կախետիան ՆՕԲԼԵ, համագործակցելով Դանատո Լանատի հետ, համաշխարհային ճանաչում ունեցող իտալացի էնոլոգ։


== Ծանոթագրություններ ==


== Արտաքին հղումներ ==
Բադագոնի գլխավոր էջը Archived 2015-08-05 at the Wayback Machine.
Կրասիլովկա (գյուղ, Օվրուչի շրջան)

Անվան այլ կիրառումների համար տե՛ս՝ ԿրասիլովկաԿրասիլովկա (ուկրաիներեն՝ Красилівка), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Կրասիլովկա գյուղում բնակվում էր 898 մարդ։ Բնակավայրը զբաղեցնում է 1945 կմ² տարածք։ Բնակչության խտությունը կազմում էր 461,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8573) Իվանկա

(8573) Իվանկա (անգլ.՝ Ivanka), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 4-ին Զդենեկ Մորավեցի կողմից Կլետում։
Միջին հեռավորությունը Արեգակից կազմում է 2,983122 ա. մ., առավելագույնը մոտենում է 2,593 ա. մ. հեռավորության վրա և հեռանում 3,3732 ա. մ.։ Արեգակի շուրջ մեկ ամբողջական պտույտ է կատարում 1881,94 երկրային օրվա ընթացքում, իր ուղեծրով շարժվելով միջինում 0,191292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8573) Իվանկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարաջորան

Կարաջորան, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Czech Airlines

Czech Airlines (չեխ.՝ ČSA), ազգային ավիափոխադրողը Չեխիայի Հանրապետությունում, հիմնված է Պրահայում օդանավակայանը՝ Վացլավ Հավելը։ Ընկերությունը գործում է թռիչքները դեպի Եվրոպա, Մերձավոր Արևելք և Ասիա։ Իրականացնում է նաև կանոնադրական թռիչքներ բեռնափոխադրումների։ Դաշինքի անդամ է SkyTeam ավիաընկերությունը։ Ավիաընկերությունը հաճախակի կատարում է զեղչային ծրագիր և կոչվում է «OK Plus»։


== Սեփականատերերը և կառավորղները ==
Ավիաընկերությունը Czech Airlines գոյություն ունի բաժնետիրական ընկերության ձևով, որտեղ հիմնական բաժնետերը չեխիացիներն են։ Կատարվել է է երկու փորձ, սեփականաշնորհել ավիաընկերության միջոցով վաճառքի բաժնետոմսերի մասնավոր ներդրողներին։


=== Առաջին սեփականաշնորհում ===
2009 թվականին սեփականաշնորհումը իրականացվել է 91.5% մասնաբաժին ավիաընկերությանը։ Համաձայն եվրամիության չափորոշիչներով, դիմումատուն կարող է լինել միայն մի ընկերություն, որը ունի առնվազն 51%-ը։ Այս տարվա առաջին փուլում մրցույթի ներկա է եղել 4 ընկերությունների կողմից։ Դրանք են՝

Air France-KLM
Darofan (քույր ավիաընկերություն «Aeroflot»)
կոնսորցիումը Unimex Group и Travel Service
Odien GroupԱպրիլի 20, 2009 թվականին հայտարարվել է, որ երկրորդ փուլը եղել է ընդամենը 2 մրցակիցների միջև։ Air France-KLM և կոնսորցիումը Unimex Group և Travel Service։ Օգոստոս 19, 2009 թվականին Air France-KLM հրաժարվել է շարունակել մասնակցել է մրցույթին, տնտեսական պատճառներով։
Հոկտեմբերի 26, 2009 թվականին Չեխիայի կառավարությունը որոշել է վաճառել ավիաընկերությունը ոչ միայն թեկնածուն։
2010 թվականի մայիսին, կառավարությունը (ի դեմս Cesky aeroholding) ավելացրել է իր մասնաբաժինը ընկերությունում 91.75%-ից մինչև 95.69%։ Մյուս բաժնետերերն են Պրահայում (1,53 %, 16 068 ակցիա) և Բրատիսլավայում, և այդպես շարունակ ապահովագրական ընկերությաններում Česká pojišťovna։


=== Երկրորդ սեփականաշնորհում ===
2012 թվականի նոյեմբերին, Չեխիայի կառավարությունը հայտարարել է վաճառել բաժնետոմսերի 50%-ը։ Այս լուծումը հնարավորություն է տալիս մասնակցել ընկերություններին դրսից եվրամիության չափորոշիչներով։ Այս փուլում կար 4 հիմնական մրցակից, դրանք են՝

Air France-KLM
Etihad Airways
Korean Air
Turkish AirlinesՄարտի 13, 2013 թվականին Չեխիայի կառավարությունը հավանություն է տալիս միայն գնման վտանգված ավիաընկերությաններին Korean Air, որն առաջարկել է 67.5 միլիոն դոլար կրոն մեկ բաժնետոմսի 44%-ը։ Ապրիլի 10-ին համաձայնագիր են ստորագրել վաճառել 44% մասնաբաժին ավիաընկերության CSA-ին Korean Air։


== Տուրիզմ ==
Ամենատարածված ուղղությունը 2008 թվականին եղավ՝ Փարիզում, Մոսկվայում, Ամստերդամում, Մադրիդում և Լոնդոնում։
Ստատիստիկա ուղևորափոխադրումներ։


== Չվերթ ==
Ավիաընկերության չվերթը ըստ 2013 թվականի հունվարի։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Ավիաընկերության Պաշտոնական կայք
Պաշտոնական Ռուսական կայք
Դաշինք SkyTeam Archived 2011-02-21 at the Wayback Machine.(անգլ.)
Յոհան Լուկաս ֆոն Հիլդեբրանդտ

Յոհան Լուկաս ֆոն Հիլդեբրանդտ (գերմ.՝ Johann Lucas von Hildebrandt, նոյեմբերի 14, 1668(1668-11-14)[…] կամ նոյեմբերի 4, 1668(1668-11-04), Ջենովա, Իտալիա - նոյեմբերի 16, 1745(1745-11-16)[…], Վիեննա, Հաբսբուրգի միապետություն), ավստրիացի ճարտարապետ։
Ավստրիայի բարոկկոյի ականավոր ներկայացուցիչներից։ Սովորել է Հռոմում, Կ.Ֆոնտանայի մոտ, 1701 թվականից եղել է պալատական ինժեներ։ Հիլբերդանտի կառույցներից են. Վիեննայում՝ Դաուն-Կինսկի (1713-1716 թվականները), Բելվեդեր (Վերին՝ 1721-1722 թվականներին և Ցածի՝ 1714-1716 թվականներին), Զալցբուրգում՝ Միրաբել (վերակառուցվել է 1721-1727 թվականներին) պալատները, որոնց բնորոշ են ճակատների ռիթմիկ մասնատումները և առատ զարդանախշերը, ներքին հատակաձևն իր խստորոշ սիմետրիկությունը։


== Ծանոթագրություններ ==
Տակայամա (Նագանո)

Տակայամա  (ճապ.՝ 高山村 'Սիմոձյո -մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 98,50 կմ², բնակչությունը՝ 7252 մարդ, իսկ խտությունը 73,62 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 7252 մարդ (2014 թվականի օգոստոսի 1), խտությունը՝ 73,62 մարդ/կմ²։


== Սիմվոլիզմ ==
Գյուղի ծաղիկը համարվում է ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Արապոնգա (Մինաս Ժերայս)

Արապոնգա (պորտ.՝ Araponga), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատա նահանգի Հարավ-արևելյան մարզում։ Մտնում է Վիսոզա գավառի կազմի մեջ։ Բնակչությունը կազմում է 7947 մարդ՝ 2006 թվականի տվյալներով։ Գրավում է 304,421 կմ2 տարածք։ Բնակչության խտությունը կազմում է՝ 26,1 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 31-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 20 134 435,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2 538,06 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,657 (տվյալները ՄԱԿ-ի զարգացման ծրագրի)։
Միացյալ Նահանգների ռազմածովային հին աստղադիտարան

Միացյալ Նահանգների ռազմածովային հին աստղադիտարան, աստղադիտարան է, հիմնված 1843 թ. Վաշինգտոն քաղաքում, ԱՄՆ։


== Աստղադիտարանի ղեկավարներ ==
Չարլզ Ուիլկս, 1833 թվականից ղեկավարում էր ՌԾՈՒ Քարտեզագրական բաժինը (Depot of Charts and Instruments)
Մեթյու Ֆոնտեյն Մաուրի
Ջեյմս Մելվիլ Գիլլիս` համարվում է աստղադիտարանի հիմնադիրը
1870 — 1876 — Հենրի Հեյիս Լոքվուդ


== Աստղադիտարանի պատմությունը ==
Աստղադիտարանի ստեղծման հիմնական նպատակն էր կազմակերպել ԱՄՆ ՌԾՈւ ապագա նավավարների ուսուցումը, ինչպես նաև նավերին և քաղաքացիական բնակչությանը տեղեկացնել ճշգրիտ ժամանակի մասին։ Առաջին շենքը կառուցվել է 1843 թ., անընդհատ դիտարկումները սկսվեցին 1844 թվականից։ Դիտարկումները դադարացվեցին 1893 թ., երբ կառուցվեց աստղադիտարանի նոր մասնաշենքը Մասաչուսեթս ավենյուի վրա։ 1894-1902 թթ. հին աստղադիտարանի շենքում էր տեղակայված Հիգիենայի ռազմածովային թանգարանը։ 1903-1942 թթ. աստղադիտարանի տարածքում կառուցվեց ռազմածովային հոսպիտալ։ 1965 թ. հին ռազմածովային աստռղադիտարանի շենքը հայտարարվեց ազգային պատմական հուշարձան։ Այս պահին շենքում է տեղակայված ԱՄՆ ՌԾՈւ Բժշկության և վիրաբուժության բյուրոն։ Աստղադիտարանը փակ է այցելուների համար։


== Աստղադիտարանի գործիքները ==
66-սմ Կլարկի ռեֆրակտոր (F=13 մ)` ստեղծման պահին աշխարհում ամենամեծ ռեֆրակտորը (1875 թվական)


== Հետազոտությունների ուղղություններ ==
Աստերոիդներ
Մոլորակներ
Կրկնակի աստղեր


== Հիմնական նվաճումները ==
Առաջին հարյուրյակից 3 աստերոիդների հայտնաբերումը՝ (31) Էուֆրոսինե, (50) Վիրջինիա, (60) Էխո
Մարսի արբանյակների հայտնաբերումը՝ Ֆոբոս և Դեյմոս
61 Կարապի կրկնակի աստղ լինելու փաստի ապացույցը
Սատուրնի պտույտի պարբերության որոշումը
«Ամերիկյան ծովային աստղագիտական տարեգիրքի» («Nautical Almanae») հրատարակումը


== Հայտնի աշխատակիցներ ==
Ջեյմս Ֆերգյուսոն (1847 — 1867?)
Ասաֆ Հոլլ (1862 — 1891)
Էդվարդ Հոլդեն
Սայմոն Նյուկոմբ
Ջոն Մերսեր Բրուկ
Ուիլիամ Թ. Սեմփսոն
Դևիդ Պեկ Տոդ
Ջոն Ուիլսոն Դանենհոուեր


== Հետաքրքիր փաստեր ==
Աստղադիտարանում տեղադրվել է կաուչուկե ժամանակի գունդը, որով ճշտվում է ճշգրիտ ժամանակը նավերի համար։
ԱՄՆ վեցերորդ նախագահ Ջոն Քվինսի Ադամսը, ով ստորագրել էր աստղադիտարանի ստեղծման մասին օրինագիծը, ինքը բազմիցս այցելել է աստղադիտարան և կատարել դիտարկումներ։


== Ծանոթագրություններ ==


== Արտաքին հղումներ ==
Աստղադիտարանների կոդերի ցանկը մինչև 1986 թվականը
Աստերոիդների ցանկ (արխիվային նիշքում նշված են հայտնաբերող աստղադիտարանները)Փոքր մոլորակների կենտրոնում հրատարակումներ՝

Փոքր մոլորակների աստղաչափական դիտարկումներ
Փոքր մոլորակների աստղաչափական դիտարկումներ
ՓՄԿ-ի տվյալների բազայում աստղադիտարանի բոլոր աստղաչափական դիտարկումների որոնումNASA ADS տվյալների բազայում հրատարակումներ՝

Որոնել «Old Naval Observatory» բառակապակցությամբ
Հրապարակումների որոնում «U.S. Naval Observatory» բառակապակցությունով 1843-1895 թթ. ընկած ժամանակահատվածում1870 թվականից հետո կատարված գիսաստղերի և մոլորակների արբանյակների դիտարկումները՝

Դիտարկումների արխիվ, ՓՄԿ


== Տես նաև ==
Միացյալ Նահանգների ռազմածովային աստղադիտարանի Ֆլագստաֆ կայան
Միացյալ Նահանգների ռազմածովային աստղադիտարան
Աստղադիտարաններ
Աստղագիտական գործիքների ցանկ
Վլադիմիր Շահիջանյան

Վլադիմիր Վլադիմիրի Շահիջանյան (ռուս.՝ Влади́мир Влади́мирович Шахиджаня́н, ապրիլի 3, 1940(1940-04-03), Լենինգրադ, ՌԽՖՍՀ, ԽՍՀՄ), հայազգի խորհրդային և ռուսական հոգեբույժ, հեգեբան, ժուռնալիստ, Մոսկվայի պետական համալսարանի պրոֆեսոր, Ռուսաստանի Հոգեվերլուծաբանների միության նախագահ, «Սովորում ենք խոսել հանրության առաջ» (ռուս.՝ «Учимся говорить публично») աշխատության հեղինակը։


== Կենսագրություն ==
Վլադիմիր  Շահիջանյանը եղել է  ՄՊՀ ժուռնալիստիկայի ֆակուլտետի շրջանավարտ  և դասախոս։ Երկար տարիներ որպես գիտաշխատող աշխատել է Արոն Բելկինի լաբորատորիայում։ Շահիջանյանը տրանսսեքսուալիզմի ուսումնասիրման մասնագետ է, զբաղվել է համասեռականություն և տրանսսեքսուալության հարցերով, որպես հոգեբան  աշխատել է այն մարդկանց հետ,  որոնք ցանկացել են  փոխել իրենց  կենսաբանական սեռը։
Օգնել է Յուրի Նիկուլինին, գրելու  «Գրեթե լուրջ ...» (ռուս.՝ «Почти серьёзно…») գիրքը, անց է կացնում վարպետաց դասեր «Լրագրողական վարպետությունների  հոգեբանություն» և «Լրագրողական վարպետությունների տեխնոլոգիա» թեմաներով։ Նրա աշխատությունները հաճախակի հրատարակվում են տարբեր  պարբերականներում, ռուսական «Здоровое ТВ» հեռուստաալիքով վարել է «Հոգու մարմնամարզություն» ծրագիրը։
Նա ստեղծել է «Սոլո ստեղնաշարի վրա» ուսուցողական  ծրագիրը, որ հնարավորություն է տալիս կույրերին աշխատել համակարգչի ստեղնաշարի վրա։
Շահիջանյանը ստեղծել է մի քանի վավերագրական ֆիլմեր և մեկ գեղարվեստական,  «Ծաղրածու Մուսլյան»  (ռուս.՝ «Клоун Мусля»)  ֆիլմը, որը նկարահանվել է 1980 թվականին։
Ergosolo ֆիրմայի ղեկավարն է, մոտ 33 տարի դասախոսել է Մոսկվայի պետական համալսարանում։
Ունի երկու երեխա՝ Նատաշան և Սերգեյը։


== Աշխատություններ ==
Мне интересны все люди. Очерки и рассказы :: Москва, Правда, 1989, 48 с.
1001 вопрос про ЭТО :: Москва, Вагриус, 1991
Мне интересны все люди :: Москва, Вагриус, 1998, 640 с.
СОЛО на пишущей машинке :: Москва, Книга, 1991, 144 с.
1001 анекдот про ЭТО (выпуск 1) :: Москва, Пропаганда, 2004, 416 с., ISBN 5-94871-018-1
1001 анекдот про ЭТО (выпуск 2) :: Москва, Пропаганда, 2004, 352 с.
КомпьютЕрики шутят, или 1001 возможность улыбнуться, посмеяться, удивиться :: Москва, Бином. Лаборатория знаний, 2005, 460 с., ISBN 5-94774-223-3
Учимся говорить публично :: Москва, Вагриус, 2006, 480 с., ISBN 5-9697-0264-1
Шахиджанян В. В. Учимся говорить публично. — 4-е изд., исправленное. — М.: Бином. Лаборатория знаний, 2012. — 477 с. — ISBN 978-5-9963-0855-2


== Ծանոթագրություններ ==
Գալտելի

Գալտելի (իտալերեն՝ Galtellì), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը 2741 մարդ՝ (2008 թ), բնակչության խտությունը՝ մարդ 43/կմ², զբաղեցրած տարածքը՝ 87կմ²։
Փոստային ինդեքս՝ 8030, հեռախոսային կոդ՝ 0784 ։
Բնակչության հովանավոր սուրբ համարվում է Սուրբ SS. Crocifissoն։


== Ժողովրդագրություն ==
Բնակչության աճ.


== Կոմունայի վարչակազմ ==
Հեռախոս։ 0784 90095
Էլեկտրոնային փոստ։ comune.galtelli@tiscali.it
Պաշտոնական կայք։ http://www.galtelli.com/ Archived 2006-02-05 at the Wayback Machine.


== Հղումներ ==
Բնակավայրի պաշտոնական կայք (իտալ.) Archived 2006-02-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վլադիմեր Խինչեգաշվիլի

Վլադիմեր Խինչեգաշվիլի (վրաց.՝ ვლადიმერ ხინჩეგაშვილი, ապրիլի 18, 1991(1991-04-18), Գորի, Վրաստան), վրացի ազատ ոճի ըմբշամարտիկ, աշխարհի և Եվրոպայի չեմպիոն։ 2012 թվականի ամառային օլիմպիական խաղերի արծաթե մեդալակիր՝ 55 կգ քաշային կարգում։
2016 թվականի ամառային օլիմպիական խաղերում դարձել է չեմպիոն՝ 57 կգ քաշային կարգում։


== Կենսագրություն ==
Վլադիմեր Խինչեգաշվիլին ծնվել է 1991 թվականի ապրիլի 18-ին Գորիում։ Ներկայումս հանդես է գալիս «Դինամո» սպորտային ակումբում։
Վրացի ըմբիշի առաջին խոշոր մրցանակը միջազգային ասպարեզում եղել է Դորտմունդում ընթացող 2011 թվականի ըմբշամարտի Եվրոպայի առաջնության արծաթե մեդալը։  Եզրափակիչ գոտեմարտում այդ ժամանակ նա պարտվել է Ռուսաստանի Դաշնությունը ներկայացնող Ջամալ Օտարսուլթանովին։
2012 թվականին Լոնդոնում տեղի ունեցող ամառային օլիմպիական խաղերի ժամանակ Վլադիմերը հաղթել է եգիպտացի Ֆարին, բուլղարացի Վելիկովին, հնդիկ Կումարին և ճապոնացի Յումոտին։ Այս անգամ ևս Վլադիմերը եզրափակչում պարտվել է Օտարսուլթանովին։
Մեկ տարի անց մինչև 60 կգ քաշային կարգում մասնակցել է հայրենի Թբիլիսիում անցկացվող Եվրոպայի առաջնությանը։ Այս օլիմպիադայի ժամանակ վրացի մարզիկը մասավ մինչև կիսաեզրափակիչ, որից հետո պարտվեց ազգությամբ ռուս մարզիկ Օպան Սատուին՝ նվաճելով բրոնզե մեդալ։
2014 թվականի Եվրոպայի առաջնությունում դարձել է չեմպիոն՝ մինչև 57 կգ քաշային կարգում։ Մարզիկը կրկնել է իր հաջողությունները նաև 2016 թվականի օլիմպիադայի ժամանակ։


== Աղբյուրներ ==
Վլադիմեր Խինչեգաշվիլի Archived 2016-09-24 at the Wayback Machine. — օլիմպիական վիճակագրությունը անգլալեզու Sports-Reference.com կայքում
Կիռվե (գյուղ, Վասցելիինա շրջան)

Անվան այլ կիրառումների համար տե՛ս՝ ԿիռվեԿիռվե (էստ․՝ Kõrve), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բլոմար

Բլոմար (ֆր.՝ Blomard), համայնք Ֆրանսիայում՝ Օվերն երկրամասի Ալյեի գավառում։ Մտնում է Մոնմարո կանտոնի կազմի մեջ։ Համայնքի շրջանը Մոնլյուսոննն է։
Համայնքի INSEE կոդ՝ 03032։


== Բնակչություն ==
Համայնքի բնակչությունը 2008 թվականին կազմում էր 204 մարդ։


== Տնտեսություն ==
2007 թվականի տվյալներով 142 աշխատունակ տարիքի մարդկանցից (15-64 տարեկան) 105-ը տնտեսապես ակտիվ էին, 37-ը անգործունակ (ակտիվության ցուցանիշը 73,9 %, 1999 թվականին եղել է՝ 75,0 %)։ 105 աշխատունակ բնակիչներից 96-ը աշխատում էին (54 տղամարդ և 42 կին), անաշխատանք էին 9-ը (1 տղամարդ և 8 կին)։ 37 անգործունակ մարդկանցից 10-ը աշակերտներ կամ ուսանողներ են, 19-ը թոշակառու, 8-ը անաշխատունակ էին այլ պատճառներով։


== Տեսարժան վայրեր ==
Նեոգոթական Սեն Մորիս եկեղեցի (XIII և XIX դարեր)
Սար դղյակ (XIX դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բլոմար» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-5 
«Բլոմար» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Հանքամարմին

Հանքամարմին, արդյունաբերական նշանակություն ունեցող մետաղային կամ ոչ մետաղային օգտակար հանածոյի զանգված։ Հանքամարմիններն ըստ ձևի լինում են՝ հավասարաչափ, մեկ ուղղությամբ ձգված և հարթ։ Հավասարաչափ ձև ունեցողներից են շտոկները,շտոկվերկները և բնանման հանքամարմինները։ Դրանք բնորոշ են ծծումբ-հրաքարային, պղինձ-մոլիբդենային, բազմամետաղային, հազվագյուտ, ազնիվ և այլ հանքանյութերի զանգվածներին։ Մեկ ուղղությամբ ձգված հաքամարմիններ են հանքասյուները, որոնք հատուկ են հիդրոթերմալ ծագման բոլոր մետաղային հանածոներին։ Հարթ հանքամարմիններ են երակները, շերտերը, սալաձև ու ոսպնյակաձև կուտակները։ Երակները հատկանշական են հիդրոթերմալ, իսկ շերտերը և սալաձև կուտակները՝ նստվածքային ծագման օգտակար հանածոների (քարածուխ, մարմար, աղ, կավ) հանքավայրերին։ Մի շարք մետաղային օգտակար հանածոներ (երկաթ, մանգան, պղինձ) նույնպես կարող են առաջացնել շերտեր և սալաձև կուտակներ։
Բուվելմոն

Բուվելմոն (ֆր.՝ Bouvellemont), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 96 մարդ, բնակչության խտությունը` 22.27 մարդ/կմ²։ Բնակավայրը զբաղեցնում է 4.31 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 22 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 61 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 15։ Ակտիվության ցուցանիշը կազմում է 75,4 %։ 46 աշխատունակ մարդկանցից աշխատել է 44 անձ (26 տղամարդ և 18 կին)։ Գործազուրկ են եղել 2 անձ (1 տղամարդ և 1 կին)։ 15 անաշխատունակներից 3-ը եղել են աշակերտներ կամ ուսանողներ, 6-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռաֆայել Շիշմանյան

Ռաֆայել Մարտիրոսի Շիշմանյան (հունիսի 6, 1885(1885-06-06), Լիճք, Էրզինջանի մարզ, Թուրքիա - ապրիլի 4, 1959(1959-04-04), Երևան, Հայկական ԽՍՀ, ԽՍՀՄ), հայ նկարիչ, արվեստաբան, ՀԽՍՀ արվեստի վաստակավոր գործիչ։


== Կենսագրություն ==
Ծնվել է Խարբերդի Ակնի գավառի Լիճք գյուղում 1885 թվականին։ 1907 թվականին ավարտել է Կոստանդնուպոլսի կեդրոնական վարժարանը, 1908 թվականին տեղափոխվում է Փարիզ։ 
1908 -1913 թվականներին սովորել է գեղարվեստի և զարդարվեստի վարժարաններում, միաժամանակ այցելում է Ժյուլիան ակադեմիայի դասընթացներին։ 1919 թվականից մասնակցել է ֆրանսիական «Անկախների» սալոնի ամենամյա ցուցահանդեսներին։ Հայկական «Անի» նկարչական խմբակցության նախաձեռնողներից և ցուցահանդեսների ակտիվ մասնակիցն է եղել։ «Անի»-ից հետո «Հայ ազատ արվեստագետներու միության» կազմակերպողներից ու վարչության անդամ։ 1947 թվականից ՀՕԿ-ի անդամ, «Հայ ազգային ճակատ» (1945 թվականից՝ «Հայ ազգային միություն) կազմակերպության վարչության անդամ և գեղարվեստական հանձնախմբի նախագահը։ 1947 թվականին տեղափոխվում է Հայաստան, շարունակել զբաղվել գեղանկարչությամբ, ակտիվորեն մասնակցել հանրապետական ցուցահանդեսներին, ընտրվել Հայաստանի նկարիչների միության անդամ, 1948-1951 թվականներին գծանկար դասավանել Երևանի կերպարվեստի ուսումնարանում։
Մահացել է Երևանում 1959 թվականին։


== Գործունեություն, ստեղծագործություններ ==
Հիմնականում աշխատել է հաստոցային գեղանկարչության բնագավառում (բնանկար, դիմանկար, նատյուրմորտ)։ Վաղ շրջանի գործերից են՝ «Գյուղական փողոց» (1911), «Կոնկառնո» (1921), «Մոզել գետի տեսարանը Լիվերտոնից» (1922), «Ավինյոնի հին կամուրջը» (1930), «Էսպալիոնի հին կամուրջը» (1937), որոնց բնորոշ է անմիջական լուսավոր տրամադրությունը։ Փարիզի Նուպարյան մատենադարանի սրահի որմնանկարը, 1920-ական թվականներ։ Փարիզում ստեղծել է որմնանկարներ՝ Նուպարյան մատենադարանի դահլիճում (1920-ականներ), Հայ ուսանողների տանը (1930-ականներ)։ Ստեղծել է նաև զարդարվեստի, գրքի գրաֆիկայի գործեր։ 1930 թվականին Շիշմանյանի նախաձեռնությամբ կազմակերպվել է Հայ ազատ արվեստագետների միությունը և անընդմեջ նախագահել այն։ 1947 թվականին Հայաստան տեղափաոխվելուց հետո դարձել է Հայաստանի նկարիչների միության, 1951 թվականից՝ նախագահության անդամ։ Ստեղծել է «Գորիս» (1954), «Ծաղիկներ» (1958), «Ինքնանկար» (1948) և այլ գործեր։
Աշխատանքներից գտնվում են Հայաստանի ազգային պատկերասրահում։


== Տպագիր գործեր ==
Էդգար Շահին, 1956 թ, Երևան
Բնանկարը և հայ նկարիչները, 1958 թ, Երևան


== Ծանոթագրություններ ==


== Արտաքին հղումներ ==
Շիշմանյանի մասին Հայաստանի ազգային պատկերասրահի կայքում
(5044) Շեստակա

(5044) Շեստակա (անգլ.՝ Shestaka), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 18-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,240508 ա. մ., առավելագույնը մոտենում է 2,0036 ա. մ. հեռավորության վրա և հեռանում 2,4775 ա. մ.։ Արեգակի շուրջ մեկ ամբողջական պտույտ է կատարում 1224,95 երկրային օրվա ընթացքում, իր ուղեծրով շարժվելով միջինում 0,29389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,85° անկյուն։


== Անվանում ==
Աստերոիդն իր անվանումն ստացել է խորհրդային աստղագետ, Օդեսայի աստղադիտարանի գիսաստղերի և երկնաքարերի բաժնի նախկին ղեկավար Իվան Սաֆրոնովիչ Շեստակայի (ռուս.՝ Иван Сафронович Шестака, 1937-1994) պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5044) Շեստակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նելա Գրիգորյան

Գրիգորյան Նելա Ենոքի (ծնվել է հուլիսի 29-ին, 1956 թվականին, Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, Արցախի Հանրապետության Ազգային Ժողովի պետական-իրավական հարցերի մշտական հանձնաժողովի անդամ, «Արցախի Հանրապետություն – Բելգիայի Թագավորության Ֆլանդրիայի խորհրդարան» բարեկամական խմբի անդամ, քաղաքական գործիչ։


== Կենսագրություն ==
Ծնվել է 1956 թվականին  հուլիսի 29-ին Ստեփանակերտ քաղաքում։
Կրթություն

1973 թվականին ավարտել է Ստեփանակերտ քաղաքի Եղիշե Չարենցի անվան թիվ 7 դպրոցը։1977  թվականին  ավարտել է Ադրբեջանի Հանրապետության Բաքու քաղաքի Լենինի անվան Պետական մանկավարժական ինստիտուտի լեզվագրական ֆակուլտետը։1993 թվականին  ավարտել է Երևանի Պետական համալսարանի իրավագիտության ֆակուլտետի «Իրավագիտություն» բաժինը։


== Կարիերա ==
1978-1992 թվականներին`  ԼՂԻՄ ՔԿԱԳ արխիվի գործավար։1987-1988 թվականներին ՝ Ստեփանակերտ քաղաքի  Քաղաքացիական կացության ակտերի գրանցման բաժնի վարիչ։1992-2020  թվականներին՝  Լեռնային Ղարաբաղի Հանրապետության  արդարադատության պետական վարչության Ստեփանակերտ քաղաքի թիվ 1 նոտարական գրասենյակի ավագ պետական նոտար։2020 թվականի հունվարի 13-ից նույն նոտարական գրասենյակում ստանձնել է նոտարի օգնականի պաշտոնը։2020 թվականի մարտի 31-ին խորհրդարանական ընտրություններում «Ազատ հայրենիք - ՔՄԴ» կուսակցությունների դաշինքի համամասնական ցուցակով ընտրվել է Արցախի Հանրապետության 7-րդ գումարման Ազգային ժողովի պատգամավոր, Արցախի Հանրապետության Ազգային Ժողովի պետական-իրավական հարցերի մշտական հանձնաժողովի անդամ։Ունի  արդարադատության երկրորդ դասի խորհրդականի աստիճան։


== Ընտանիք ==
Ամուսնացած է,ունի երկու զավակ։


== Պարգևներ և շքանշաններ ==
2018 թվականին Արցախի Հանրապետության նախագահի հրամանագրով պարգևատրվել է «Երախտագիտություն» մեդալով։


== Ծանոթագրություններ ==

Ազատ հայրենիք-ՔՄԴ» դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի պատգամավոր։
http://www.nankr.am/hy/4 Արցախի Հանրապետության Ազգային Ժողովի պետական-իրավական հարցերի մշտական հանձնաժողովի անդամ]։
«Արցախի Հանրապետություն – Բելգիայի Թագավորության Ֆլանդրիայի խորհրդարան» բարեկամական խմբի անդամ
https://www.yell.am/%D5%BD%D5%BF%D5%A5%D6%83%D5%A1%D5%B6%D5%A1%D5%AF%D5%A5%D6%80%D5%BF%D5%AB-%D5%B6%D5%B8%D5%BF%D5%A1%D6%80%D5%A1%D5%AF%D5%A1%D5%B6-%D5%A3%D6%80%D5%A1%D5%BD%D5%A5%D5%B6%D5%B5%D5%A1%D5%AF-12633
Արցախի Հանրապետության Կենտրոնական Ընտրական հանձանաժողով
https://news.am/arm/news/578845.html


== Արտաքին հղումներ ==
Մալայա Լևադա

Մալայա Լևադա (ուկրաիներեն՝ Мала Левада), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Մալայա Լևադա գյուղում բնակվում էր 97 մարդ։ Բնակավայրը զբաղեցնում է 0,21 կմ² տարածք։ Բնակչության խտությունը կազմում էր 461,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դարիո Յազբեկ Բերնալ

Դարիո Յազբեկ Բերնալ (անգլ.՝ Darío Yazbek Bernal), մեքսիկացի դերասան, որն առավել հայտնի է Նեթֆլիքսի «Ծաղիկների տունը» հեռուստասերիալում կատարած Խուլիանի դերով։


== Վաղ կյանք ==
Նրա ծնողներն են Սերխիո Յազբեկը և Պատրիսիա Բերնալը, ունի դերասան հարազատներ, քույրը Թամարա Յազբեկ Բերնալն է, իսկ խորթ եղբայրը՝ Գաել Գարսիա Բերնալը։ Դեռևս փոքր ժամանակից շրջապատված լինելով ֆիլմերով նա նույնպես որոշել է դառնալ դերասան։


== Ֆիլմագրություն ==


== Ծանոթագրություններ ==


== Արտաքին հղումներ ==
Դարիո Յազբեկ Բերնալ Internet Movie Database կայքում
Մոռենի սովորական

Մոռենի սովորական (լատ.՝ Rúbus idáeus), պատկանում է վարդազգիների ընտանիքի վարդայինների ենթաընտանիքին։ Ունի 1.5 մ բարձրություն։ Հոռաշվերը գլանաձև են, կազմված են 3-5-7 անհավասար տերևիկներից, վերևում մերկ են։ Տերևիկներն ունեն 5-10 սմ երկարություն։ Ծաղիկները սպիտակ են և ունեն 1 սմ տրամագիծ։ Պտուղները քաղցր են, գնդաձև և կարմիր։
Պտուղները պարունակում են 3-6 տոկոս շաքար, կիտրոնաթթու։ Համեղ և սննդարար են։ Պարունակում է C վիտամին։ Այս բույսերից պատրաստում են մուրաբաներ և հյութեր։ Նպաստում է շնչառական ուղիների բացմանը։


== Տարածում ==

Տարածված է Կովկասում, Եվրոպայում, Փոքր Ասիայում, Սիբիրում, Միջին Ասիայում։ Տարածված է նաև Լոռիում, Սևանի ավազանում, Զանգեզուրում, Վայքում։ Աճում է անտառներում, թփուներում և քարքարոտ վայրերում։


== Գրականություն ==
Լ.Վ. Հարությունյան-Քո շրջապատի թփերը, Սովետական գրող, 1984-224 էջ


== Արտաքին հղումներ ==
Մոռենիի նկարագրություն
Թարմ Ազնվամորի և մոշ
Ախտաբանական ֆիզիոլոգիա

Ախտաբանական ֆիզոլոգիա, գիտություն մարդու և կենդանու օրգանիզմում ախտաբանական պրոցեսների ծագման և ընթացքի օրինաչափությունների մասին։


== Ուսումնասիրություններ ==
Ախտաբանական ֆիզոլոգիան ուսումնասիրում է՝

հիվանդության պատճառագիտությանը,
ախտածնությանը,
տիպային ախտաբանական պրոցեսները (բորբոքում, տենդ, ուռուցքային աճ)
օրգանիզմի տարբեր համակարգերի գործունեության խանգարման ընդհանուր օրինաչափությունները։Ախտաբանական ֆիզոլոգիաի ընդհանուր բաժինն ուսումնասիրում է.

հիվանդությունների առաջացման պատճառները,
զարգացման ընթացքը,
ախտածին գործոնների ազդեցության մեխանիզմները,
տարածման ուղիները,իսկ մասնավորը՝

օրգանիզմի առանձին օրգանների (սիրտ, լյարդ և այլն) և համակարգերի (արյան շրջանառության, արյունաստեղծման, շնչառական և այլն) գործունեության խանգարումները։


== Տես նաև ==
Ախտաբանություն
Ախտածնություն
Ֆիզիոլոգիա


== Արտաքին հղումներ ==
«Ախտաբանական ֆիզիոլոգիայի ամբողջական դասընթացի դասախոսություններ»։ Արխիվացված օրիգինալից 2011-08-25-ին։ Վերցված է 2009-10-27 «Մեթոդական զարգացումներ (Օրինակ "Պաթոֆիզիոլոգիան բջջում")»։ Արխիվացված է օրիգինալից 2011-08-25-ին։ Վերցված է 2010-05-27
Ջանլուկա Գաետանո

Ջանլուկա Գաետանո (իտալերեն՝ Gianluca Gaetano, մայիսի 5, 2000(2000-05-05), Չիմիտիլե, Նեապոլ, Կամպանիա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի կազմում։ Խաղում է հարձակվողական կիսապաշտպանի դիրքում։


== Ակումբային կարիերա ==


=== Նապոլի ===
Գաետանոն Նապոլիի ակադեմիայի սան է։ Իր առաջին պայմանագիրը կնքեց 2016 թվականին՝ 16 տարեկան հասակում՝ դառնալով ակումբի պատմության ամենաերիտասարդ ֆուտբոլիստը, ով պայմանագիր է կնքել Նապոլիի հետ։ Իր պրոֆեսիոնալ դեբյուտը նշեց 2019 թվականի հունվարի 13-ին՝ փոխարինելով Արկադիուշ Միլիկին Իտալիայի գավաթի Սասուոլոյի դեմ խաղում։ Առաջին հանդիպումը Սերիա A-ում անցկացրեց մայիսի 12-ին՝ փոխարինելով Խոսե Կալյեխոնին ՍՊԱԼ-ի դեմ խաղում, սակայն այս խաղից հետո մահացավ Գաետանոյի տատիկը՝ սրտի կաթված ստանալով հարևանների հետ տոնելու ժամանակ։


== Միջազգային կարիերա ==
Գաետանոն ներկայացրել է Իտալիան տարբեր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 14-ի դրությամբ


== Ծանոթագրություններ ==


== Արտաքին հղումներ ==
Գաետանոյի պաշտոնական Ինստագրամի էջը
Գաետանոն transfermarkt-ում
Գաետանոն soccerbase.com-ում
Գաետանոն WhoScored.com կայքում
Գաետանոն Նապոլիի պաշտոնական կայքում Archived 2019-08-24 at the Wayback Machine.
Գաետանոն ՈՒԵՖԱ-ի պաշտոնական կայքում
Լուիզա Սարգսյան

Լուիզա Աշոտի Սարգսյան (սեպտեմբերի 2, 1977(1977-09-02), Երևան, Հայկական ԽՍՀ, ԽՍՀՄ), գրականագետ, բանասիրական գիտությունների թեկնածու, դոցենտ, ՀՀ ԱԺ նախկին պատգամավոր։


== Կենսագրություն ==
Լուիզա Սարգսյան ծնվել է 1977 թվականի սեպտեմբերի 2-ին Երևանում։ 1999 թվականին ավարտել է Երևանի պետական համալսարանի ռուսաց լեզվի և գրականության ֆակուլտետը։ 
2001-2003 թվականներին դասավանդել է Երևանի մշակույթի համալսարանում, եղել ռուսաց լեզվի և գրականության դասախոս, 2003-2009 թվականներին՝ Հայաստանի պետական ճարտարագիտական համալսարանի ռուսաց լեզվի դասախոս։ 2008-2009 և 2010-2013 թվականներին եղել է «Գլոբալ Մոթորսե ՓԲԸ Ռուսաստանի հետ կապերի գծով տնօրենի օգնական։ 2013 թվականից Հայաստանի ազգային պոլիտեխնիկական համալսարանի ռուսաց լեզվի ամբիոնի դասախոս է։


== Քաղաքական գործունեություն ==
2014 թվականից «Բարգավաճ Հայաստանե կուսակցության անդամ է։ 2017 թվականի ապրիլի 2-ին ԱԺ պատգամավոր է ընտրվել «Ծառուկյանե կուսակցությունների դաշինքի համապետական ընտրական ցուցակով։ Ընդգրկված է Ազգային ժողովի Եվրոպական ինտեգրման հարցերի մշտական հանձնաժողովում։


== Գիտական գործունեություն ==
Մի շարք գիտական հոդվածների և ուսումնական ձեռնարկների հեղինակ է։


== Ընտանիք ==
Ամուսնացած է, ունի երկու զավակ։


== Ծանոթագրություններ ==
Բացառիկ տնտեսական գոտի

Բացառիկ տնտեսական գոտի, պետության տարածքային ջրերից դուրս գտնվող և նրան հարող Համաշխարհային օվկիանոսի մաս։ Բացառիկ տնտեսական գոտու լայնությունը 200 ծովային մղոն է։ Այդ գոտում առափնյա պետությունն ինքնիշխան է բնական ռեսուրսների (պաշարների) յուրացման, պահպանման, գիտական հետեազոտությունների իրականացման, արհեստական կղզիների և այլ կառույցների ստեղծման գործում։ 


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
(8827) Կոլլվից

(8827) Կոլլվից (անգլ.՝ Kollwitz), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 13-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,314514 ա. մ., առավելագույնը մոտենում է 1,9717 ա. մ. հեռավորության վրա և հեռանում 2,6574 ա. մ.։ Արեգակի շուրջ մեկ ամբողջական պտույտ է կատարում 1286,14 երկրային օրվա ընթացքում, իր ուղեծրով շարժվելով միջինում 0,279907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8827) Կոլլվից աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տասնմեկ

Տասնմեկ (11), բնական թիվ է, գտնվում է 10-ի և 12-ի միջև։


== Մաթեմատիկայում ==
կարգային անունը՝ տասնմեկերորդ
ամենափոքր երկնիշ պարզ թիվն է։


== Այլ բնագավառներում ==
տասնմեկը՝Նատրիումի ատոմային թիվն էհայերենի այբուբենի տառերով գրելաձևը՝ ԺԱ
«Ապոլոն-11»-ը Լուսնի վրա անձնակազմով իջած առաջին տիեզերանավն է։
11-ը Ֆրանսիայի Օդ դեպարտամենտի կարգային թիվն է։


== Մշակույթ ==
«Տասնմեկ րոպե»՝ Պաուլո Կոելիոյի վիպակը։


== Սպորտ ==
11 մետրանոցը ֆուտբոլում տուգանային հարվածն է։
Տասնմեկն են՝ֆուտբոլի թիմի խաղացողները
Պալլինի

Պալլինի (հուն․՝ Παλλήνη), քաղաքամերձ ավան և շրջան Հունաստանի Հանրապետության Ատտիկեի պերիֆերիայի Արևելյան Ատտիկե նոմոսում։
Պալլինին գտնվում է Գերեկան նախկին ավանի և համանուն շրջանի տարածքում։ Ավանում է գտնվում Արևելյան Ատտիկեի նահանգության վարչության նստավայրը։


== Աշխարհագրություն ==
Պալլինին տեղակայված է Աթենքի կոնուրբացիայի արևելյան մասում՝ ծովի մակարդակից 150 մետր բարձրության վրա։
Ավանը գտնվում է Պենտելիկո և Իմիտոս լեռների միջև ընկած տարածքում։ Այն ընկած է Գերեկասից 2 կմ դեպի արևելք և Հունաստանի մայրաքաղաք Աթենքի կենտրոնից 14 կմ արևելք։
Ավանի ընդհանուր տարածքը կազմում է 30,72 կմ քառ․ և այն գտնվում է UTC+2 ժամային գոտում։


== Վարչական բաժանում ==
Պալլինիի շրջանը ձևավորվել է 2011 թվականի վարչատարածքային բարեփոխումներից հետո։ Ներկայումս այն ներառում է երեք նախկին շրջանների տարածքներ։

Անթոուսա
Գերեկաս
Պալլինի


== Բնակչություն ==
Ըստ 2011 թվականին Հունաստանի Հանրապետությունում անցկացված մարդահամարի տվյալների Պալլինի ավանի բնակչությունը կազմում է 54 415 մարդ։ Բնակչության հիմնական մասը հույներն են, իսկ տարածված կրոնը՝ քրիստոնեությունը (Հույն ուղղափառություն)։


== Հայտնի բնակիչներ ==
Դմիտրի Նանոպուլոս – հույն նշանավոևր ֆիզիկոս։


== Պատկերասրահ ==

		
		
		
		


== Տե՛ս նաև ==
Արևելյան Ատտիկե
Հունաստանի քաղաքների ցանկ


== Ծանոթագրություններ ==


== Արտաքին հղումներ ==
Պալլինի բնակավայրի պաշտոնական կայքը (հուն.)
Ընդհանուր տեղեկություններ և պատկերներ Պալլինիի մասին Archived 2005-03-09 at the Wayback Machine.
Պոկրովսկայա (այլ կիրառումներ)

Պոկրովսկայա, կարող է վերաբերել՝


== Ազգանվան հայտնի կրողներ ==
Անյա Պոկրովսկայա (Անյա Պոկրով, ծնվ. 1999), ռուս տեսաբլոգեր, երգչուհի։
Մարիա Պոկրովսկայա (1852-1927), Ռուսաստանում ֆեմինիստական շարժման կին առաջին մասնակիցներից մեկը, բժիշկ, հրապարակախոս։


== Բնակավայրեր ==
Պոկրովսկայա, գյուղ Ռուսաստանի Լենինգրադի մարզի Գատչինսկի շրջանի կազմում։
Պոկրովսկայա, գյուղ Ռուսաստանի Ուդմուրթական հանրապետության Գրախովսկի շրջանի կազմում։
Իսպանիայի ACB լիգա

Իսպանիայի ACB լիգա (իսպաներեն անվանում՝ Liga ACB), հովանավորչական պատճառներով նաև հայտնի որպես Լիգա Էնդեսա (Liga Endesa), տղամարդկանց պրոֆեսիոնալ բասկետբոլի բարձրագույն լիգա Իսպանիայում։ Հիմնադրվել է 1957 թվականին՝ որպես «Լիգա նասյոնալ» (Liga Nacional - ազգային լիգա), որը սկզբնապես ղեկավարվում էր Իսպանիայի բասկետբոլի ֆեդերացիայի կողմից, 1983–84 խաղաշրջանից կառույցը կարգավորվում է Բասկետբոլային ակումբների ասոցիացիայի (իսպ.՝ Asociación de Clubs de Baloncesto, կրճատ՝ ACB) կողմից։ ACB լիգան ներկա պահին հանդիսանում է երրորդ լավագույն ազգային առաջնությունը Եվրոպայում։ Լիգան աշխատում է ՖԻԲԱ-ի օրենքներով։
Լիգայում ներկա պահին հանդես են գալիս 18 բասկետբոլային ակումբներ, որոնցից են «Բարսելոնա Ռեգալը», «Ռեալ Մադրիդը», «Կախա Լաբորալ Բասկոնիան», «Վալենսիա Բասկետը» և այլն։ Առաջնությունը ռեկորդային 31 անգամ հաղթել է Մադրիդի «Ռեալը»։


== Ակումբները ==


== Արտաքին հղումներ ==
Պաշտոնական կայք (Իսպաներեն)
Euroleague.net էջը
Ադամ Մատուշչիկ

Ադամ Մատուշչիկ (լեհ.՝ Adam Matuszczyk, գերմ.՝ Adam Matuschyk, փետրվարի 14, 1989(1989-02-14), Գլիվիցե, Katowice Voivodeship, Լեհաստան), լեհ ֆուտբոլիստ, «Զագլեմբե» ակումբի և Լեհաստանի ֆուտբոլի ազգային հավաքականի կիսապաշտպան։ Կարող է խաղալ ինչպես ձախ, այնպես էլ հենակետային կիսապաշտպանի դիրքում։


== Կարիերա ==


=== Ակումբային ===
Ծնվել է Գլիվիցեում, երկու տարեկան հասակում տեղափոխվել է Գերմանիա և ընդունվել է «Մերցիգ» ակումբի դպրոց։ Հետագայում հանդես է եկել «Դիլինգեն» ակումբում։ 2003 թվականի ամռանն ընդունվել է «Քյոլն» ակումբի ակադեմիա և սկսել է մարզվել երկրորդ թիմի կազմում՝ նախապատրաստվելով 2008/09 մրցաշրջանին։ Մրցաշրջանի առաջին կեսում անցկացրել է 11 խաղ, 2009 թվականի փետրվարի 3-ին իրավունք է ստացել խաղալու հիմնական թիմի կազմում։ Ակումբի կազմում իր նորամուտը նշել է 2010 թվականի փետրվարի 27-ին «Բայեր 04» ակումբի դեմ խաղի ժամանակ։ Առաջին գոլերը խփել է 2010 թվականի ապրիլի 10-ին՝ կատարելով դուբլ «Հոֆենհայմի» դեմ խաղում։


=== Հավաքականում ===
Չնայած  գերմանական  անձնագրի առկայությանը՝ նախնտրել է խաղալ Լեհաստանի ազգային հավաքականում։ Հրավիրվել է 2009 թվականի դեկտեմբերի 19-ին՝ մասնակցելու Թայլանդի ֆուտբոլի ազգային հավաքականի դեմ ընկերական խաղին, սակայն ակումբը նրան թույլ չի տվել մեկնել հավաքական։ 2010 թվականի մայիսի 4-ին հրավիրվել է մասնակցելու մի քանի ընկերական խաղերի և կատարել է իր նորամուտը 2010 թվականի մայիսի 29-ին՝ մասնակցելով ֆինների դեմ խաղին։ Հավաքականի կազմում իր առաջին գոլը խփել է 2010 թվականի հոկտեմբերի 9-ին՝ ԱՄՆ հավաքականի դեմ խաղում, որն ավարտվել է 2:2 հաշվով։


== Անձնական կյանք ==
Կինը Դենիզն է, որդին՝ Լենոքսը։


== Ծանոթագրություներ ==


== Արտաքին հղումներ ==
Անձնական էջը Weltfussball.de կայքում
Անձնական էջը Fussballdaten.de կայքում
Վիճակագրությունը National Football Teams կայքում(անգլ.)Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Անդրոսովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԱնդրոսովոԱնդրոսովո (ռուս.՝ Андросово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Գտնվում է շրջանի կենտրոնական մասում՝ Սաֆոնով քաղաքից 25 կմ հարավ-արևելք, P134 «Ստառայա Սմոլենսկայա ճանապարհ» մայրուղուց 9 կմ հյուսիս։ Գյուղից 10 կմ հյուսիս գտնվում է Իզդեշկովո երկաթուղային կայարանը՝  Մոսկվա-Մինսկ գծի վրա։ Մտնում է Իգնատկովսկի գյուղական բնակավայրի կազմի մեջ։
Բնակչությունը 2007 թվականին գրանցված տվյալներով կազմել է 0 մարդ։


== Պատմություն ==
Հայրենական մեծ պատերազմի տարիներին՝ 1941 թվականի սեպտեմբերին, գյուղը գրավել են նացիստական զորքերը, ազատագրվել 1943 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեբասմեե

Ռեբասմեե (էստ․՝ Rebasmäe), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)